DIE winkelgroep Woolworths moet betaal nadat ’n sakevrou van Bloemfontein oor ’n plastiek- verpakkingstrollie in dié groep se winkel in Prellerplein geval het, het die Vrystaatse hooggeregshof gelas.
Scholtz, van Woodland Hills, het R245 956 van Woolworths geëis nadat sy op 30 September 2011 omstreeks 12:00 geval het terwyl sy op soek was na strooitjies vir die twee vrugtesappe wat sy gekoop het.
Hy het gesê naby die uitgang van die winkel. Sy het omgedraai en twee treë verder oor die trollie geval.
Michael Reade, ’n werknemer wat besig was om Kersvoorraad uit te pak, het getuig ’n ander werknemer wat blomme uitgepak het, het die trollie net so gelos en na die agterkant van die winkel gegaan.
Werknemers van Woolworths word gereeld daarop gewys dat hulle om veiligheidsredes nie die verpakkingstrollies of die leë kratte daarop onbewaak op die winkelvloer mag los nie.
Regter Reinders het in haar uitspraak gesê gegewe hoe laag die trollie, is, is dié reëling voor die hand liggend.
Woolworths weet sy klante loop nie met hul oë op die winkelvloer gerig nie en hulle verwag nie enige hindernis op die vloer nie.